
הקולא של רבי כדעת יחיד
נדה ו, א – ו, ב
אמר רב הונא: מעת לעת שבנדה - לקדש, אבל לא לתרומה...  
ת"ש, מעשה ועשה רבי כר"א, לאחר שנזכר אמר: כדי הוא ר"א לסמוך עליו   
בשעת הדחק. והוינן בה: מאי לאחר שנזכר? אילימא לאחר שנזכר דאין הלכה כרבי אליעזר אלא כרבנן, בשעת הדחק היכי עביד כותיה? אלא - (לאו) דלא איתמר הלכתא לא כמר ולא כמר, וכיון שנזכר - דלאו יחיד פליג עליה אלא רבים פליגי עליה, אמר כדי הוא רבי אליעזר לסמוך עליו בשעת הדחק. אי אמרת בשלמא לתרומה - היינו דהואי תרומה בימי רבי, אלא אי אמרת לקדש - קדש בימי רבי מי הואי? כדעולא, דאמר עולא: חבריא מדכן בגלילא; הכא נמי בימי רבי.
א.אשה שראתה דם מטמאת למפרע. רב הונא קובע שבתרומה אינה מטמאת למפרע. ב.רבי אליעזר מקל שאישה שעברו עליה שלוש עונות בלי ראייה, דיה שעתה. רבי סמך על דעתו בשעת הדחק. ג.קשה, שלפי רב הונא בתרומה ממילא מקלים, וקודש לא היה בימי רבי. התירוץ הוא שנהגו טהרה בימי רבי. בפשטות מדובר על חולין שנעשו על טהרת הקודש, וההנחה היא שהלכותיהם זהות. אמנם הנחה זו שנויה במחלוקת, לפיכך יתכן שמדובר בקדשים ממש, בהכנת טהרה למזבח, או באפר פרה אדומה שהיה להם. ד. שעת הדחק - *בצורת *השואל נגע בטהרות הרבה * השואל הלך לו וטורח להשיגו. ה. בלשון שניה בגמרא מוצע שרב הונא החמיר גם בתרומה – ואולי ממילא גם בחולין על טהרת הקודש. תוספות נקטו כדרך הראשונה, והרמב"ם כשניה. ו. לדעת ערוך לנר המחלוקת האם חולין על טהרת הקודש מיטמא למפרע, היא המחלוקת האם הוגש לחם למלאכים בידי אברהם. לדעה שלא – משום שנטמא למפרע ע"י שרה. ז.יש שהביאו מכאן הוכחה שניתן לסמוך על  המיקל בשעת הדחק בדרבנן אפילו יחיד במקום רבים ואפילו קטן בחכמה ובמנין. דוגמאות אפשריות: *חדש בחוץ לארץ *חליצה ברגל שמאל.
1. מהלך הסוגיה
אישה שראתה דם, גזרו חכמים[footnoteRef:1] שמטמאת למפרע. רב הונא מסייג, שמטמאת רק לקודש ולא לתרומה. הגמרא מקשה על כך שורה של קושיות, ביניהן המעשה ברבי. ישנה מחלוקת תנאים לגבי מי שלא ראתה שלושה חודשים: "רבי אליעזר אומר: כל אשה שעברו עליה שלש עונות דיה שעתה. ר' יוסי אומר: מעוברת ומניקה שעברו עליהן שלש עונות דיין שעתן[footnoteRef:2]". רבי סמך על דעת רבי אליעזר בדיעבד. הגמרא מקשה מכך על דברי רב הונא: אם כל החשש למפרע הוא רק לקודש, מדוע נצרך רבי להיתרים, הרי לא היה קודש בימיו? והשיבו על כך שייתכן שנהגו בגליל בזמן רבי, טהרה כקודש. [1:  נדה ד, ב.]  [2:  משנה נדה פרק א משנה ה.] 

2. הטהרה בימי רבי
מסקנת הגמרא היא שבימי רבי "חבריא מדכן בגלילא". "כלומר דכיון שהיו קרובים לחרבן הבית היו מצפין לבנינו, והיו עדיין מרגילין עצמן לטהר חוליהן בטהרת הקדש. וכ"כ ר"ח ז"ל[footnoteRef:3]". [3:  חידושי הר"ן נדה ו, א ד"ה חברייא מדכו בגלילא.] 

"אבל לא היו מקדישין אותן לגמרי. דאם כן מאי שעת הדחק איכא בהו. ו... תניא אין מקדישין כו' בזמן הזה (יומא דף סו)[footnoteRef:4]". לפי זה עלינו לומר שהחומרה שנקט רב הונא בקודש, תקפה גם לגבי חולין שנעשו על טהרת הקודש. שאם לא כן, אין כלל צורך להסתמך על רבי אליעזר, שהרי אפילו באישה שטרם פסקה ראייתה יש לטהר בחולין. במסכת חגיגה נאמר:    [4:  רש"ש נדה ו, ב.] 

"אמר רבי אילא אמר רבי חנינא בר פפא: עשר מעלות שנו כאן, חמש ראשונות - בין לקדש בין לחולין שנעשו על טהרת הקדש, אחרונות לקדש, אבל לא לחולין שנעשו על טהרת הקדש. מאי טעמא? חמש קמייתא דאית להו דררא דטומאה מדאורייתא - גזרו בהו רבנן בין לקדש בין לחולין שנעשו על טהרת הקדש, בתרייתא דלית להו דררא דטומאה מדאורייתא - גזרו בהו רבנן לקדש, לחולין שנעשו על טהרת הקדש - לא גזרו בהו רבנן[footnoteRef:5]". [5:  חגיגה כא, ב.] 

הגמרא בסוגייתנו שאלה מדוע לא נמנה שם החילוק של רב הונא בין קודש לתרומה, והשיבה:   
"כי קתני - היכא דאית ליה דררא דטומאה, אבל היכא דלית ליה דררא דטומאה - לא קתני[footnoteRef:6]". ר"י בתוספות מבאר שבשלב זה חשבה הגמרא שאין מקום לדינו של רב הונא אפילו ברשימה השנייה בחגיגה, "דהא כי מטמינן לה מעת לעת, קים לן דטהורה היתה", אולם למסקנת הסוגיה טמאה "אף לחולין... לפי שרגילות הוא קצת שנעקר הדם לפני ראייתה. לכך גזרו רבנן אף בחולין שנעשו על טהרת הקודש[footnoteRef:7]", ולכן נצרך רבי לקולא של רבי אליעזר. מכל מקום קשה להבין: אם מדובר בחולין שנעשו על טהרת הקודש הרי "לאכול חולין בטהרה - אין חיוב, רק חומרא ופרישות, ודלמא לענין זה שפיר סמך על יחיד... מאי שעת דחק איכא? כיון שיכולים לאכלם בתורת טמאים[footnoteRef:8]". [6:  נדה ו, א.]  [7:  תוספות חגיגה כא, ב ד"ה בתרייתא הראשון.]  [8:  על פי ערוך לנר תחילת מסכת נדה ו, ב.] 

אולי ניתן בכל זאת לבאר שמדובר בקודש ממש. כך מציע רש"י: "מטהרין יינן ושמנן למזבח[footnoteRef:9]". [9:  רש"י חגיגה כה, א ד"ה מדכן.] 

ועדיין נשאל מדוע לא נמנעו מלקדש טהרות אלו, שהסתבכה האישה בעשייתן? "כיון שהם היו מטהרים בכל שנה בשעת בצירה ומסיקה יין ושמן לנסכים, משום שמא יבנה בית המקדש. ומסתמא היו עושין כן כיון שמצוה לעשות זכר למקדש כדאמרינן סוכה (מא א) מקרא ד'דורש אין לה' - מלמד שבעיא דרישה. ולכן אפשר שכבר עברו זמן הגתות והבדים כשנשאלה שאלה זו ולא יכלו למצוא עוד, או עכ"פ רק בדוחק גדול, ולכן טיהר רבי. וגם אין להקשות דלמה הי' צריך רבי לטהרם יניח עד שיבא אלי' ויטהרם... די"ל דאם רבי לא הי' מטהר, לא היו שומרים אותם עוד בטהרה, או שהיו צריכים לבקש טהרות אחרים, ולכן שפיר קרא לי' שעת הדחק[footnoteRef:10]". להצעה זו יש לצרף מה שהציע במשנה למלך לשיטת הראב"ד: "בזמן האמוראים גם כן היה להם אפר הפרה וכדאמרינן...דמתמה תלמודא:  קדש בימי רבי מי הואי? ומשני כדעולא דאמר עולא חברייא מדכן בגלילא. ופירש"י חבירים שבגליל מטהרים יינם לנסכים ושמנן למנחות שמא יבנה בית המקדש בימיהם ע"כ, וע"כ היו טהורים ממת, דאי לא, איך היו מטהרים יין ושמן? אלא ודאי דהיה להם אפר הפרה. וזכורני שראיתי במקום אחד, דכשגלו לבבל הוליכו עמהם אפר הפרה. ומה שהקשו בגמ' קדש בימי רבי מי הואי? לאו למימרא שהוא נמנע לפי שאין להם אפר הפרה, אלא שהוקשה דלאי זה תכלית היה קודש? מאחר דליכא בית המקדש. ותירצו כדעולא, שהיו עושים יין ושמן קדוש, אולי יבנה המקדש בזמנם. אבל לא נסתפקו מעולם אם היה להם אפר הפרה. ורבינו שמשון בפרק ד' דחלה מ"ז כתב דבימי האמוראים היו אוכלים תרומה טהורה, כי היה להם אפר הפרה. וכן כתב הרא"ש בסוף הלכות חלה[footnoteRef:11]". פירוש זה מופיע גם ברמב"ן. הוא מסכים עם בעלי התוספות שכשהגמרא הקשתה "ליתנייה גבי מעלות", ותירצה: "היכא דלית ליה דררא דטומאה - לא קתני".- היא הניחה שחולין הנעשים על טהרת הקודש לא נכללו בחומרה של רב הונא. אולם לדעתו גם במסקנת הסוגיה, על פי רבי "אף לחולין שנעשו על טהרת קודש לא גזרו במעת לעת שבנדה. לכך צריך לשנויי כדעולא, כיון שהיו עושין על טהרת הקדש על מנת שיהו מתנסכין ממש על גבי מזבח- היינו קדשי מזבח גמורין[footnoteRef:12]". [10:  ערוך לנר על רש"י ד"ה חבריא מדכן.]  [11:  משנה למלך אבל פרק ג סוף הלכה א (ולא כפי שמצוין לפנינו ברע"א על הגמרא).]  [12:  חידושי הרמב"ן נדה סוף ו, א.] 

3. מה היה הדוחק של רבי?
רש"י מסביר את הדחק שהביא את רבי להסתמך על דעת יחיד: "שני בצורת היו ולא רצה להפסיד טהרות[footnoteRef:13]". על כך מקשים בעלי התוספות:  [13:  רש"י נדה ו, ב ד"ה בשעת הדחק.] 

"ולא דק דבפירקין (לקמן דף ט:) אמר דאפי' רבנן מודו בשני בצורת. וי"ל דהאי בשעת הדחק, היינו אדם שנגע במעת לעת שבנדה ועשה מעט טהרות לפני ראייתה, ואחר הוראתו עסק בטהרות הרבה. ולא דמי לשני בצורת, כיון דמקודם לכן לא היתה שעת הדחק, ואפיש בטהרות ע"י הוראת טעות. ועוד י"ל שעת הדחק - שהשואל הלך לו והיה טורח גדול לרדוף אחריו כדאמר בפרק אף על פי (כתובות דף ס:) רהט אבתריה תלתא מילי בחלא ולא אדרכיה[footnoteRef:14]". במוקד המחלוקת סוגיה בהמשך הפרק: "תניא, אמר להם רבי אליעזר לחכמים: מעשה בריבה אחת בהיתלו שהפסיקה שלש עונות, ובא מעשה לפני חכמים ואמרו דיה שעתה. אמרו לו: אין שעת הדחק ראיה. מאי שעת הדחק? איכא דאמרי: שני בצורת הוו, איכא דאמרי: טהרות אפיש לעבידא, וחשו רבנן להפסד דטהרות. ת"ר, מעשה ועשה רבי כר' אליעזר, לאחר שנזכר אמר: כדי הוא ר' אליעזר לסמוך עליו בשעת הדחק. מאי לאחר שנזכר? אילימא - לאחר שנזכר דאין הלכה כר' אליעזר אלא כרבנן, בשעת הדחק היכי עביד כוותיה? אלא - דלא איתמר הילכתא לא כמר ולא כמר, ומאי, לאחר שנזכר - לאחר שנזכר דלאו יחיד פליג עליה, אלא רבים פליגי עליה, אמר: כדי הוא ר' אליעזר לסמוך עליו בשעת הדחק[footnoteRef:15]". בעלי התוספות למדו מכאן לחלק: ישנה שעת הדחק שהודו בה חכמים, וישנה שעת הדחק אחרת, בה הקל רבי. אולם ייתכן שרש"י מפרש ששתי ההצעות ל'שעת הדחק' חולקות, ולפי הלשון השנייה, בצורת איננה נחשבת 'שעת הדחק' עד שיודו בה חכמים, ורבי לבדו הוא שהקל בה[footnoteRef:16]. לפי הסבר זה מובן מדוע לא שאלו שם על איזו שעת הדחק דן רבי כדרך ששאלו כאן, שדבריו הם המשך ישיר למסקנת הסוגיה הקודמת, והוא לבדו הקל בבצורת[footnoteRef:17]. [14:  תוספות שם.]  [15:  נדה ט, ב.]  [16:  על פי ערוך לנר על תוס' ד"ה בשעת הדחק.]  [17:  על פי חתם סופר ט, ב ד"ה כדי.] 

4. שתי לישנות ברב הונא
בסיום הסוגיה נאמר: "לישנא אחרינא אמרי לה: אמר רב הונא מעת לעת שבנדה - מטמאה בין לקדש ובין לתרומה[footnoteRef:18]". לפי זה, המעשה ברבי יכול להתפרש כפשוטו, לגבי תרומה. ייתכן גם שרב הונא מחמיר גם לגבי חולין שנעשו על טהרת הקודש[footnoteRef:19]. יוצא שנחלקו הלישנות גם בשאלה האם חולין שנעשו על טהרת הקודש נטמאים למפרע. בערוך לנר בנה על כך מהלך מרנין לב:  [18:  נדה ו, ב.
]  [19:  ולא כלישנא קמא, לפחות על פי הרמב"ן.  ] 

1.  "כתיב לושי ועשי עגות וכתיב ויקח חמאה וחלב ובן הבקר, ואילו לחם לא אייתי לקמייהו! - אמר אפרים מקשאה תלמידו של רבי מאיר משמיה דרבי מאיר: אברהם אבינו אוכל חולין בטהרה היה, ושרה אמנו אותו היום פירסה נדה[footnoteRef:20]". [20:  בבא מציעא פז, א.] 

2. על זה יש לתהות: מדוע צחקה שרה "אַחֲרֵ֤י בְלֹתִי֙ הָֽיְתָה־לִּ֣י עֶדְנָ֔ה וַֽאדֹנִ֖י זָקֵֽן[footnoteRef:21]". "מביאת המלאכים הרי חזר לה[footnoteRef:22]". [21:  בראשית יח, יב.]  [22:  תוספות בהגהה על מסכת ראש השנה יא, ב.] 

3. "איכא למימר דודאי אחר הבשורה פירסה נדה, אלא שהמלאכים ידעו שבאותו יום תפרוס נדה, והגידו כן לאברהם. ולכך לא אכלו מן הלחם שנטמא למפרע במעת לעת שבנדה. ואף על גב דזקנה דיה שעתה - כיון שחזרה לנערותה אין לה דין זקנה[footnoteRef:23]". [23:  מהרש"א חידושי אגדות נדה ו, ב.] 

4. במדרש הדבר נתון במחלוקת: "אפרים מקשאה תלמידו דרבי מאיר משום ר"מ אמר: פירסה נדה ונטמאת העיסה, רבנן אמרי: אפילו פת הביא לפניהם, מה אם דברים שלא אמר הביא לפניהם, דברים שאמר להם על אחת כמה וכמה[footnoteRef:24]". [24:  בראשית רבה פרשת וירא פרשה מח אות יד.] 

5. "י"ל דר"מ ורבנן פליגי ג"כ בזה: דרבנן ס"ל כמו שסובר רב הונא ללישנא קמא[footnoteRef:25] ולכן הלחם שנעשה על טהרת הקדש לא נטמא והביא לפניהם. אבל ר"מ ס"ל כמו דס"ל לרב הונא ללישנא בתרא[footnoteRef:26]" שחולין שנעשו על טהרת הקודש נטמאים למפרע, ולכן לא הביא אברהם אבינו לחם. [25:  כשיטת הרמב"ן, שחולין על טהרת הקודש אינם נטמאים, ורבי נצרך לדעת יחיד לקודש ממש.]  [26:  ערוך לנר נדה ו, ב.] 

5. פסיקת ההלכה
הרמב"ם פוסק כלישנא בתרא להחמיר גם בתרומה: 
"טומאת מעת לעת או מפקידה לפקידה למפרע... הכל מדברי סופרים וטומאתן מספק. לפיכך אין שורפין עליהן תרומה וקדשים, אלא תולין. וכן חולין שנעשו על טהרת הקדש שנטמאו - באלו תולין[footnoteRef:27]". "פסק כלישנא בתרא. ואף על גב שהוא להחמיר בדרבנן, משום דאלישנא קמא פרכינן פירכי טובא ושני להו בשינויי דחיקי[footnoteRef:28]". ייתכן שבעלי התוספות חולקים בזה, ופוסקים כלישנא קמא. הדבר עשוי להיות תלוי בהבנת דברי רבא בסוגיה קודמת. [27:  רמב"ם הלכות מטמאי משכב ומושב פרק ג הלכה ט.]  [28:  כסף משנה שם.,] 

1.  "אמר רבי אליעזר: שונין, אין הקדש ניצול בצמיד פתיל[footnoteRef:29]". [29:  חגיגה כה, א.] 

2. "מפקידין תרומה אצל ישראל עם הארץ... א"ר אילעא: הכא במאי עסקינן - בכלי חרש המוקף צמיד פתיל[footnoteRef:30]". [30:  גיטין סא, ב.] 

3. "אמר רבא: ותסברא? קל וחומר הוא, ומה כלי חרס המוקף צמיד פתיל, הניצול באוהל המת - אינו ניצול במעת לעת שבנדה, משכבות ומושבות, שאינן ניצולין באהל המת - אינו דין שאין ניצולין במעת לעת שבנדה[footnoteRef:31]"? [31:  נדה ה, ב.] 

4. שואלים בעלי התוספות מלישנא קמא של רב הונא: "ומאי קאמר, במאי מציל במת היינו בתרומה ולא בקדש כדאיתא הכא - בהכי מציל נמי במעת לעת שבנדה, דקאמר התם מעת לעת שבנדה לקדש אבל לא לתרומה!?
 וי"ל דבהא לא שייך הצלה אי לא מטמא לה, וה"ק: ומה כלי חרס המציל באהל המת במאי שמטמא לה כגון לתרומה, אינו מציל במעת לעת במאי שמטמא דהיינו לקדש דוקא[footnoteRef:32]". [32:  תוספות חגיגה כה, א ד"ה שונין.] 

בעלי התוספות מניחים בבסיס דברי רבא שנדה מטמאת מעת לעת לקודש דווקא ולא לתרומה, ואף נדחקו בהסבר הקל וחומר של רבא כדי ליישב את הדברים. אם כן, פסקו כלישנא קמא של רב הונא, שמטמאת רק לקודש. אולם הרמב"ם עשוי להסביר את דברי רבא כפשוטם[footnoteRef:33] ולכן דעתו לפסוק כלשון השנייה. [33:  פתחי נדה, חכמת בצלאל ד"ה לישנא.] 

6. הסתמכות על דעת יחיד על פי הקולא של רבי
הרשב"א למד מסוגייתנו עיקרון, שניתן לפעמים לסמוך על דעת יחיד באיסור דרבנן:
"הלכה פסוקה היא דהולכין אחר הגדול בחכמה ובמנין. ואפילו בשעת הדחק אין סומכין על הקטן בחכמה ובמנין. וכן במקום מחלוקת יחיד ורבים, אלא אם כן שעת הדחק שיש בו הפסד מרובה או כיוצא בזה. וכמו שאמרו בפ' קמא דנדה (דף ט ב)... ומכל מקום עיקרי דברים אלו שאמרת יש בהן חלוקין. שאין כל הפוסקים והחכמים שוים ולא כל המקומות שוים מן הדין[footnoteRef:34]".  [34:  שו"ת הרשב"א חלק א סימן רנג.
] 

גם הרשב"ש כתב: 
 "יש שלמדו מכאן דכל היכא דליכא פסקא בהדיא בגמרא כחד מן תנאי, דבשעת הדחק אפשר לעשות כדברי יחיד, ולא שבקי' משום כללא דאית לן יחיד ורבים הלכה כרבים. ואא"מ הרשב"ץ ז"ל כתב בפסקי נדה שחבר שאין ללמוד מכאן אלא דבר שהוא מדרבנן. ואיכא למילף מינה, שאם נחלקו הפוסקים בפסק אחד ואין ביד המורה הוראה להכריע- יש לעשות בשעת הדחק כאחד מהם. ואפילו הוא יחיד אצל מרובים, כיון שדעתם שקולה לא נדחו דברי אותו יחיד. ואף בזה בדרבנן בלחוד עכ"ל. ומצאתי תשובה להר"ן ז"ל כדבריו [דבדרבנן] בלחוד הוא.. אבל מצאתי תשובה להרשב"א ז"ל... נראה מדבריו ז"ל שלא חלק בין דאורייתא לדרבנן[footnoteRef:35]. מ"מ למעבד כדברי המיקל בשעת הדחק בדרבנן אפילו יחיד במקום רבים ואפילו קטן בחכמה ובמנין בפני מי שגדול ממנו בחכמה ובמנין - אין חולק[footnoteRef:36]". [35:  לולא דבריו אולי ניתן להבין מהמשך דברי הרשב"א שגם הוא לא הקל בדין תורה. נחלקו בזה הב"ח והש"ך סוף סימן רמב. לדעת הב"ח היתרו של הרשב"א מקיף גם דין תורה, והש"ך חולק על כך.]  [36:  שו"ת הרשב"ש סימן תקיג [ב].] 

האחרונים הסתמכו על כך לעיתים. הט"ז לימד זכות על המנהג שלא להיזהר מחדש בחוץ לארץ. דין זה נתון במחלוקת תנאים. לדעת רבי אליעזר חדש נוהג בחוץ לארץ[footnoteRef:37]. "יש לנו לדון ולומר דבמדינות אלו שהוא שעת הדחק דחייו של אדם תלוי בשתיית שכר שעורים ושבולת שועל- כדאי הוא התנא קמא לסמוך עליו בשעת הדחק... והפוסקים שלא חשו לשעת הדחק בזה, דבארצות שלהם אין זה דחק כל עיקר. דהם היו בארצות החמים ובהרבה שנים לא יזדמן שיהיה באותה שנה איסור חדש. אבל בארצות שיש בהם קרירות-זמן החורף נמשך עד פסח- ודאי מודים שיש לסמוך להקל בזה כיון שחייו של אדם תלוי ממש בזה[footnoteRef:38]". דוגמה נוספת: "בשו"ת בית אפרים (מהדו"ת ח"ב אה"ע סי' ה' - ז') כתב להתיר אישה שומרת יבם שנקטע רגלו הימנית של היבם, והציע הגאון הנ"ל דבר חדש לסניף להיתרא שיחלוץ היבם ברגל שמאל, דאף דנפסק בשו"ע אה"ע סי' קס"ט סכ"ד כרבנן דמתני' יבמות (ק"ד א) דחלצה בשמאל פסולה, מ"מ מצא דעת יחיד בראב"ן דפסק דבדיעבד חלצה בשמאל כשרה[footnoteRef:39]". החתם סופר לא קיבל היתר זה בשל טיעון מעניין:  [37:  משנה קדושין פרק א משנה ט. תנא קמא כמסתבר, חולק וסובר שחדש אינו נוהג בחוץ לארץ.]  [38:  ט"ז יורה דעה סימן רצג ס"ק ד.]  [39:  דף על הדף נדה ו, א.] 

"הראב"ן הי' רב גדול ומפורסם חברם של ר"ת ורשב"ם וגדולי הפוסקים המה תלמידיו ובני בניו כידוע. ואין מהם מייתי דעתו אפי' לחלוק עליו. ואין לומר שלא הי' מפורסם להם אף על גב[footnoteRef:40] לא חשו לו כלל... ע"כ לע"ד אין לעשות מזה שום סניף כלל לחלוץ בשמאל אפי' בקיטע[footnoteRef:41]". יש להעיר, שלשיטת בעלי התוספות דין טומאה כאן קל אף יותר מדין דרבנן רגיל: "טומאת מעת לעת קיל טפי שאין שום ספק טומאה בשעה שעוסקת בטהרות[footnoteRef:42]". לפי זה אין ראיה להקל מסוגייתנו[footnoteRef:43]. [40:  נראה שפתחו כאן ראשי תיבות, והיה כתוב: אע"כ, דהיינו: 'אלא על כרחך'.]  [41:  שו"ת חתם סופר חלק ד (אבן העזר ב) סימן עא.]  [42:  תוספות נדה ז, א ד"ה הנח.]  [43:  סדרי טהרה - חידוד הלכות נדה ו, ב.
] 


לתגובות: shnufi@gmail.com


